Proto-hind-yevropaliklar
Proto-hind-yevropaliklar - hind-yevropaliklarning ajdodlari boʻlib, ular proto-hind-yevropa tilida soʻzlashganlar, Kurgan gipotezasiga koʻra, miloddan avvalgi 4000-yillarda (olti ming yil oldin), eneolit va ilk bronza davrida yashashgan. Barcha hind-yevropa xalqlari uchun umumiy boʻlgan soʻz boyligi ularning jangovar koʻchmanchi xalq boʻlganligini, birinchilardan boʻlib otni xonakilashtirishni va uzoq masofalarga sayohat qilish uchun dastlab katta qattiq, keyinroq yengil ogʻirlikdagi gʻildirakli aravalardan foydalanishganligini koʻrsatadi. Gʻildirak va arava kabi texnologiyalardan foydalanish tufayli ularning avlodlari - hind-yevropaliklar Yevrosiyoning keng hududlarida yashashga muvaffaq boʻlishgan. Proto-hind-yevropaliklarning oʻzlarini qanday nomlashganligi noma’lum hisoblanadi.